માનવમિત્ર, મુંબઇ : જુલી-૨ ફિલ્મને ધારણા પ્રમાણે જ બોક્સ ઓફિસ પર મિશ્ર પ્રતિસાદ મળી રહ્યો છે. આ ફિલ્મ નિહાળનાર લોકોનુ કહેવુ છે કે ફિલ્મમાં જુલી-૨ તરીકેના ટાઇટલ રોલમાં રહેલી રાય લક્ષ્મી શાનદાર ભૂમિકા અદા કરી ગઇ છે. તે પોતાની પ્રથમ બોલિવુડ ફિલ્મથી ચાહકોને પ્રભાવિત કરવામાં સફળ રહી છે. જો કે બોલિવુડમાં પ્રથમ ફિલ્મમાં બોલ્ડ અને સેક્સી રોલ કરનાર રાય લક્ષ્મીને પોતાની છાપને દુર કરવા અને સારા રોલ મળવા માટેની બાબત મુશ્કેલરૂપ બનશે. કારણ કે બોલિવુડમાં હાલમાં ગળા કાપ સ્પર્ધા નવી અભિનેત્રીઓ વચ્ચે ચાલી રહી છે. જે બોલ્ડ અને સેક્સી સીન કરવા માટે હમેશા તૈયાર રહે છે. આવી સ્થિતિમાં તે હવે નવી ફિલ્મમાં કામ મેળવી શકશે કે કેમ તેને લઇને ચર્ચા છેડાઇ ગઇ છે. ફિલ્મની પટકથા પણ વધારે ધ્યાન ખેંચે તેવી દેખાઇ રહી નથી.